section_heading: Život i djelo
paragraph_text: Rossetti je rano pokazao zanimanje za talijansku srednjovjekovnu književnost i umjetnost. Najprije pjesnik, kao i većina članova njegove obitelji, naposljetku je ipak postao učenik slikara Forda Madoxa Browna, s kojim je cijeli život održao blisko prijateljstvo. Prema glazbenosti svojih soneta smatra se najvećim engleskim majstorom nakon Wordswortha. Rossetti je sam autor pjesme pod nazivom Blažena Damozel („Izabrana dama”), pisanu u stilu Keatsa (koju je kasnije uglazbio Claude Debussy u prijevodu G. Sarrazina). Susreo je Williama Holmana Hunta, koji je naslikao ''Veo Sv. Agneze'', ilustrirajući pjesmu Johna Keatsa. Kako su on i Hunt dijelili iste likovne i literarne vrijednosti, zajedno razvijaju načela koja, zajedno s drugim umjetnicima 1848. god., postaju slikarsko „Bratstvo prerafaelita”.